Иван Кръстев
„Етърчо“

chitanka.info

Тъй е влюбен Петърчо

в търновския „Етър“,

та наричат „Етърчо“

този влюбен Петър.

Радиото извести ли,

че играе „Етър“ —

през Трапезица с все сили

мигом хуква Петър

— Момко, вълци ли те гонят? —

старец го закача. —

Кой те чака?

                — Стадионът.

Ще изпусна мача…

Днес с букет от гладиоли

в клас пристигна Петър.

Ще ги носи… на кого ли?

— На играч от „Етър“!

А по своя си причина

цупи се Анета:

— Хайде, махай се от чина

заедно с букета!

— Че с кого ще сяда Петър?

— Как с кого? С играч от „Етър“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.